bavarian-nlp/barwiki-20250901 huggingface dataset:
Hans Magnus Enzensberger

Da Hans Magnus Enzensberger (* 11. Novemba 1929 z Kaufbeiren; † 24. Novemba 2022 z Minga) woar a bayerischa Dichda, Schriftsteja, Herausgeba, Ibasetza und Redakteur. Ea hod oanzlne Biacha unta de Pseudonyme "Andreas Thalmayr", "Linda Quilt", "Elisabeth Ambras" und "Serenus M. Brezengang" publiziat. Da Enzensberger hod in Minga-Schwabing glebt.
Im Meaz 2009 hods "Deutsche Literaturarchiv" z Marbach a Symposium iban Enzensberger oghoidn: „Hans Magnus Enzensberger und die Ideengeschichte der Bundesrepublik“. Noch da Dogung hods deitsche Feuilleton de haifign Positionswexl vom Enzensberger eha woiwollend und vastendnisvoi beurteit. S „habituelle Hokenschlogn“ (FAZ) oda sein „Zickzackkurs“ (FR) waradn ois Ironie, friahe Postmoderne und prinzipieje Zuastimmungsvaweigarung z deitn.
Lebm.
Jugend.
Da Hans Magnus Enzensberger is z Niamberg afgwoxn. Sei Voda wor Obapostdirektor und da easchte Radiosprecha vo Bayern, sei Muada wor Eaziaharin. Da Hans hod drei Briada ghobt. Oana davo, da Ulrich Enzensberger wor Grindungsmitglied vo da legendean Kommune I z Berlin.
Ois Kind vo am Beamtn hod a in de Hitlerjugend eintretn miassn, is oba boid wieda ois Querulant ausgschlossn worn. Am End vom Kriag is a no in an Voiksstuam einzogn worn. Ea hod si oba obgsetzt und bis dahoam duachgschlogn.
Nochm Kriag hod a s Abitur gmocht und sei Famij ois Schwoarzhendla, Dolmetscha und Bar-Mo ba da Royal Air Force iba Wossa ghoidn. Spoda hod a Literatuawissnschoft und Philosophie z Erlanga, Freiburg, Hamburg und Paris (Sorbonne) studiat. 1955 hod a mit ana Orbat iba de Poetik vom Clemens Brentano promoviat.
Literarischa Ofang.
Bis 1957 hod da Enzensberger fian Alfred Andersch ois Heafunkredakteur z Stuttgart gorbat. Und aa in de foigendn Joar san an Haffa „Radio-Essays“ entstandn, beispuisweis "Die Sprache des "Spiegel""). A Sammlung davo is 1962 untam Titl "Einzelheiten I und II" aussakema.
Weak.
Gedichte
Essays
Prosa
Drama
Kinda- und Jugendbiacha
Münchner Merkur

Da Münchner Merkur is a bayerische Abonnement-Zeidung mit Sitz z Minga und gheat zua Mediengruppm Münchner Merkur/tz. De vakaffte Aflog liegt ba 184.167 Exemplarn. Zamm mitm "Oberbayerischen Volksblatt", wo an Mantlotei ibanimmt, homs a Aflog vo 262.015. De politische Grundhoitung vom Bladdl is konservativ.
Gschichte.
De easche Ausgob vo da Zeidung (domois ois "Münchner Mittag") is am 13. Novemba 1946 mit ana Lizenz vo da amerikanischn Militearegiarung aussakema.
Da "Merkur" wor noch da Süddeutschn Zeitung de zwoate z Minga zuaglossane Zeidung. 1968 is ois Olege de Boulevardzeidung "tz" aussabrocht worn.
Lokalausgobm.
Dachauer Nachrichten, Ebersberger Zeitung, Erdinger Anzeiger / Dorfener Anzeiger, Freisinger Tagblatt, Fürstenfeldbrucker Tagblatt, Garmisch-Partenkirchner Tagblatt / Murnauer Tagblat, Isar-Loisach Bote / Geretsrieder Merkur, Tölzer Kurier, Miesbacher Merkur / Holzkirchner Merkur / Tegernseer Zeitung, Starnberger Merkur, Münchner Merkur - Zeitung für das Würmtal / Münchner Merkur - Südlicher Landkreis München / Münchner Merkur - Nördlicher Landkreis München, Weilheimer Tagblatt/Penzberger Merkur / Schongauer Nachrichten.
Abendzeitung

De Abendzeitung, kuaz AZ, boar. Omdzeidung, is a Mingara Boulevardzeidung. A regionale Ausgob eascheint z Niamberg. De politische Grundhoidung guit ois liberal.
De AZ vafigt heit iba de Reichweitn vo umara 270.000 Lesan (Media-Analyse 2009). De vakaffte Auflog vo da Gsamtausgob is zua Zeid 129.116 drunta 113.935 z Minga und 15.181 z Niamberg.
Gschicht.
De AZ is am 16. Juni 1948 vom Werner Friedmann ois Strossnvakaffszeidung grindd worn. S Zui wor a Boulevardzeidung afzbaun, de wo aa Intellektuelle ospricht. Deszwegn hod de AZ bis heit an relativ umfangreichn Kuituatei und lengare Texte ois andane Boulevardzeidunga. Herausgeba san heit de Frau und da Sohn vom Grinda, de Anneliese und da Johannes Friedmann. 2009 is de Zeidung a enge Kooperation mitm Süddeutschen Valog einganga.
Vogelraupfi

De Vogelraupfi oda Vogelroupfi is a Insl in da "Aare" bei Bannwil im Schweiza Kanton Bern. Sie steht unta Naturschutz und wead vo vaschiedanen Vegln wia am Kiebitz, am Flussregenpfeifa oda am Eisvogl ois Brut- und Niststättn gnutzt.
De Insl is 30 Meta vom linkn Flussufa entfernt, und 115 Meta vom rechten (im Sidn). Sie is ebba 292 Meter long und maximal 78 Meta broad. De Flächnausdehnung mocht 1,2 Hektar aus.
Waikiki

Waikiki oda Waikīkī is a Stodtei vo Honolulu, im Sidn vo da Insl Oahu auf Hawaii. Waikīkī Beach, da Strond vo Waikiki, is oana vo de berihmtastn Stränd vo da Wejd. Damit is Waikiki aa zu ana touristischen Hochburg vo Hawaii woan.
Da Nom "Waikīkī" moant in Hawaiianischn Sproch "frisches Wossa aussa sprudlnd". Des kimmt do hea, wei friara do an Haufa Quejn und Bachal gwen san, de wo s Sumpfgebiet gspeist hom, des wo Waikiki vom Rest vo da Insl trennt hod.
Gechicht.
Im 19. Joahundat woa Waikiki a Eaholungsgebiet fia de Kenigsfamilie vo Hawaii. Do sans aa mit friahe Foama vo Surfbrettln auf de Wejn gsurft. De easchtn Hotels san in den 1880a Joa entstondn.
Strond-Erosion.
Da Strond vo Waikiki is aufgrund vo de Gezeitn ana ständign Erosion ausgsetzt. Dageng is imma wieda okämpft woan. In an neian Projekt soi etz de Ufalinie vo 1985 wiedaheagstejt wean.
Quer (BR)

quer (Untatitl: "Durch die Woche mit Christoph Süß") is a Wochn-Magazin, des wo seit 1998 jedn Donnaschdog im BR Fernseng gsendet wead. Modariat weads vom Kabarettistn Christoph Süß. Es hod de Jugendsendung "Live aus dem Schlachthof" easetzt.
Pakistan

Pakistan (: Islamische Republik Pakistan) is a Stoot in Sidasien. Er grenzt im Sidwestn an an Iran, im Westn an Afghanistan, im Noadn an Kina und im Ostn an Indien. Im Sidn hod Pakistan an Zuagang zum Arabischn Meea, an Nemmeea vom Indischen Ozean.
Da Stoot Pakistan is 1947 aus an Tei vo Britisch-Indien entstandn. Ausm hinduistischn Tei is Indien worn, ausm muslimischn Tei Pakistan. Nua s muslimische Kaschmir is zu Indien kema. Da ehemolige Landestei Ostpakistan is seit 1971 ois Bangladesch unobhängig. 1956 hod si Pakistan zua easchtn Islamischn Republik vo da Wejd ausgruafa.
Oahu

Oahu oda Oahu (hawaiisch) is de drittgresste und bekonntaste Insl vo Hawaii. Sie wead aa no "The Gathering Place" (Vasommlungsplotz) gnennt. Mit ebba 953.207 Eihwohna (Stond: 2010) lem do ebba 75 Prozent vo da Bevejkarung vom US-Bundesstoot. Auf da Insl liegt aa de Haptstod Honolulu und da bekonntaste Strond vo Hawaii Waikiki Beach. Oahu is 64 Kilometa long, 42 Kilometa broad und hod a Flächn vo 1557 Quadratkilometa. De Ufalinie vo da Insl mocht 336 Kilometa aus.
De Insl is des Produkt vo zwoa Vuikanen, am Waianae und am Koolau, de wo mit an broadn Sottl mitoananda vabundn san. Da hechste Beag is da Kaala mit oana Heh vo 1220 Metan iban Mearespiagl.
Nepal

Nepal (nepali: , ) is a Binnenstoot in Südasien. Er liegt im Himalaya und grenzt im Nordn an China und im Ostn, Sidn und Westn an Indien. De Haptstod is Kathmandu.
Nepal hod a Flächn vo 147.181 Quadratkilometa und ebba 26 Milliona Einwohna (Zensus 2011). In Nepal liegn 8 vo de 10 hechstn Berg vo da Wejd, inklusive da hechste da "Mount Everest" (in Nepali "Sagarmatha").
De dominante Religion is da Hinduismus. Buddhismus is zwor in da Mindaheit hod oba historisch gsegn fia Nepal a große Bedeitung. Vui Nepali duan zwischen Hinduismus und Buddhismus gor ned untascheidn und pflegn olle zwoa religiesn Traditiona.
&lt;br&gt;
Kambodscha

As Kenigreich Kambodscha (Khmer: – Preăh Réachéanachâkr Kâmpŭchéa) is a Stååt in Sidoschtasien. Es liggt am Goif vo Thailand zwischn Thailand, Laos und Vietnam. De Hauptstod Phnom Penh liggd im Sidn vom Land. s Land werd durch a groaße Zentralebmne mit a boor Gebirg rund ummadum prägt. In da Zentralebmne liggd im Weschdn vo Kambodscha da Sää Tonle Sap und durch'n Oschdn fliaßt da Mekong, dea oana vo de längstn Fliss vo Woit is.
Kambodscha is ausm Reich Kambuja entstandn des wo sei beschte Zeit vom 9. bis 15. Joorhundat ghobt hot. Aus dera Zeit gibts heitzdog no vui Ruinen. De Ruinen in Angkor, Roluos, Banteay Srei und Preah Vihear san ins UNESCO-Wödeabe aufgnumma worn. Nachdem Kambodscha 1953 vo da Kolonialmacht Frankreich unabhängig worn is, hots joozehnte lang Biargakriag mid vui Opfa bei da Bevoikarung gem. Des hot aa da Wirtschaft und am gonzn Land sauba gschodt. Da Vietnamkriag und de Diktatur vo de Roatn Khmer in de Joor 1975 bis 1979 ham Kambodscha noamoi ziemli gschodt.
Katar

Katar () is a Emirat am Noadostn vo da arabischn Hoibinsl am Persischn Goif.
Da Stoot Katar ligt auf arana recht schmoin, ovaln Hoibinsl und duad am Sian an Saudi-Arabien grenzn. Vom Sian an Noadn auffe, dehnt se as Land um de 180 km, vom Westn an Ostn 80 km aus. Zum Gebiet gheand a nu oi Insln.
Eadkunde.
Soizsimpf und Wüstenstroafan grenzand Katar vom Rest vo da arabischn Hoibinsl o. D Soizpfandln – sognennde Sabkhas – auf da Hähn vom Meer hand Relikte ausarana Zeit, wo Katar nu a Insl wa. Erscht duach a leichte Hebung vom Lands id d Vabindung zum arabischn Festland entstandn. Aus dene Simpf steigt an Noadn as sanft gwejde Higelland empor, de wos Katar prägt. Am Westn, a da Natt vo da Stod al-Kirana, kimmd as Gelände am Dschabal Duchan mid 106 m zu seim hächstn Punkt. An Ostn hi foid s Land sanft zum Meer obe. As ibawiegnd flache Land is vo Stoandl- und Kieswüstn prägt. Sanddünen kemmand grod vaoanzld fia, meistns a da Kistn am eißastn Siadostn. D Kistn wiad vo mehrane langgstreckte Buchtn gliadad. Bsundas a da Ostseitn hand an Haufa Korallenrief voaglogad.
S Grundwossa hod as gscheid houa Soizghoid; a Wossa zum Dringa wiad aus Meerwossaentsoizungs-Anlagn gwunga. Am Siadostn ligt d Meereslagune Khawr al Udayd.
Klima.
Mid de gringa Niadaschlag vo unda 100 mm ghead Katar zu de druckastn Landschaftn vo da Wejd. Weis so nouad am Persischn Goif ligt, is a Klima s ganze Jea iba schwej, subtropisch und hoaß. D Luftfeichtigkeit ligt bei eba 85 %. Am Summa hand Tembaraduan vo um de 45 °C ned Sejtn, am Winda singands am Schnied auf 17 °C. Es kinnand oba Tembaraduan vo unda 10 Grod fiakemma agrad de letztn Winda is eftas fiakemma. Oft wachld da drucka-staubige Noadwestwind Schamal.
Flora und Fauna.
Katar ist zum Groußteil recht unfruchtboa und a Ed, nu fej unwirtlicher ois de ganzn andan arabischn Wüstnlända. Grod am Noadn, wo d Niadaschlag nu a wengal efdas fia kemmand, wochsand Wüstenhyazinthn, Poimn und Dornstauan. Noch dem sejtna Reng kemmand Grasa und Greida fiara, Bliatn und Fricht dreimd, dadiand oba glei wieda. A de Soizpfandl wochsand a Gros und oi Stauan wos as Soiz vadrongand (Halophyten).
Ned fej Viecha – Wüstenspringmäuse, Igl, Geckos und Warane – kinnand do unda de extrema Lemsbedingunga vo da Wüstn Lem. Zugvegl rastn am Winda a da neadlichn Kistn. Gem duads eba 30 Vogloatn wos heimisch hand. Fia de gfährdetn Oryxantilopen is siadle vo Doha a Wuidpark baud won. D Gwassa vom Persischn Goif hand recht fieschreich. Manchmoi hand a Pottwale, Delfine und d vagleichweis rech sejtna Säkia zum findn. A da Noadkistn hand westle vo Ras Laffan Oaoblagestände vo Meeresschildkrötn.
Am Wuidpark al-Wabra gibts 50 vo de 80 Spix-Aras wos unda da Obhut vo de Menschn lemand.
Vawoidungsgliedarung.
D Vawoidungsgliedarung vo Katar bestehd seit 2004 aus sim Gmoan (arabisch: "baladiyya"):
Arabische Liga

D Arabische Liga () is a Internationale Organisation vo arabische Staatn und is am 22. März anno 1945 z Kairo grind won, wos a ihrn Sietz hod. De Organisation bestehd aus 22 Mitglieda: 21 Nationalstaatn in Afrika und Asien sowia de Palästinensischn Autonomiegebiete, wo international ned okennd sind und inoffiziell duach d PLO vadren weand.
Ziele.
As Hauptziel vom Vabund is d Feadarung vo de Beziehungen vo de Mitglieda aufm politischn, kuidurejn, sozialn und wiadschaftlichn Gebiet (Finanzwesn, Dranschboat, Kuitua, Gsundheitswesn, Medien). Dazua soid a nu d Unabhängigkeit und d Souveränität vo de Mitglieda und de arabischn Außnindaressn gwoad wean. Streitfälle vo de Mitglieda undarananda soind vahindat und gschlicht wean. Außadem soi d Anerkennung vo de Palästinensischn Autonomiegebiete ois unabhängiga Stod gschafft wean.
Mitglieda.
De 22 Mitglieda hand:
Beobachta:
Beobachterstaatn hamd voaschlogsrechte, nemmand oba ned a de Abstimmunga teil.
Bharatpur (Nepal)

Bharatpur (Nepali: भरतपुर) is de fimftgreßte Stod in Nepal (Distrikt Chitwan). Sie hod a Fläch vo 242,3 km² und 199.867 Einwohna (2011). De Stod liegt ebba in da Mittn vo Nepal im Chitwan-Tal und is ebba 146 km vo Kathmandu entfernt.
Gorkha

Ghorka (Nepali: गोर्खा) is a Stod und Vawoitungsgmoa (Municipality) in Nepal im Distrikt Gorkha. De oide Kenigsstadt liegt genau im Zentrum vo Nepal. De oide Kinistod liegt im Zentrum vo Nepal und hod ebba 25.000 Einwohna. Sie gheart zu de beliabtastn Touristnzuin vo Nepal.
Vo 1996 bis 2009 hod de Vawoitungsgmoa (Municipality) vo da Stod Gorkha "Prithvinarayan" bzw. "Prithbhinarayan" ghoassn. So gnennt nochm Kenig Prithvi Narayan Shah, dea wo in da Stod geborn worn is und ois Grinda vom Stoot Nepal guit.
Moustiers-Sainte-Marie

Moustiers-Sainte-Marie (Provenzialisch: "Mostiers-Santa-Maria"; aa "Moustié-Santo-Mario") is a Gmoah im Département Alpes-de-Haute-Provence, in Frångreich. Da Frémdenvakeersort is oahs voh d' scheensten Derfén voh Frångreich. Dé 711 Eihwoner "(Stånd: 2018)" nennan sé "Moustiérains".
Geograafie.
As Bergderfé liegt nerdlich vom Stausee Lac de Sainte-Croix. D' Nåchbargmoaner han Saint-Jurs an Norn, Majastres im Nordosten, La Palud-sur-Verdon im Osten, Aiguines und Les Salles-sur-Verdon im Sien, Sainte-Croix-du-Verdon im Siedwesten, Roumoules im Westen und Puimoisson im Nordwesten. D' Gmoah gherd zan Regionåin Naturbark Verdon, då befindt sé aa dé Barkvawåitung "(Maison du parc)".
Vawoitung.
Moustiers-Ste.-Marie is da Hauptort "(Chef-lieu)" vam gleichnåming Kanton und ghert koaner Communauté de communes åh.
Da Ortsnåm.
Friarer håd ma'n Ort "Monasterium", "Monastère", und spaader "Moustiers" ghoassen. Da Nåm Sainte Marie is erscht an fuchzéenten Jorhundert dazuakemma.
Seengswiadigkeiten.
D' Legénden voh da Kétten.
Da Stern voh Mousters, der zwischen zwoa Berg a gloane Schlucht iwerspånnt, håd bis zan heiding Dåg dé Geheimniss voh seiner Gschicht néd gånz freigeem. Zua da Zeid voh dé Kreizziag, håd da Ritter voh "Blacas d'Aups", der'an heiling Lånd voh Mohamedaner gfånga gnumma worn is, dé Idee kriagt, daa' a, wånn a wiader aus da Gfånganschåft zruggékimmt, ba da "Notre-Dame d' Entre-Roche" a Kétten aufzhénga, sobåid a wiader auf Moustiers hoamkimmt. Wia'ra wiader zruggékemma is, håd' a seih Vurhåm umgsétzd.
Da iatzige Stern is am 18. August 1957 in d' Heech zong worn und håd dé åide Ketten dasétzd, dé davur zåmmbrocha is. Da Stern is voh "Aimé Bourjac" - 'm létzden Schmiad vom Dorf - gschmiadt worn und håd a Weiden voh ebber 1,17 Meeter. D' Kétten is guade 200 m lång.
Aiguines

Aiguines (okzitanisch: "Eiguino", aa: "Aiguina") is a im Norn vam Département Var, vah da Región Provence-Alpes-Côte d’Azur gléegane frånzésische Gmoand mid 270 Eihwóner (Stånd 1. Jénner 2013). D' Eihwóner wern "Aiguinois" óder "Aiguinoises" koassen.
Geógrafie.
Aiguines liagt ad Préalpes de Castellane, am Tei vah d'Provenzialischen Vuroipen, ebber 40 km éstlich vah Manosque und eemsó weid nordwestlé vah Draguignan. Westlé und nordwestlé vah da Gmoand liagt da Stausee Lac de Sainte-Croix, wernd sé an Nordósten d'Verdonschlucht befindt. Da Sidósten vah da Gmoand zejd zue da Hóuéwane "Plan de Canjuers" und is weidgehand – insgsåmt meara ois wia d'Hejften vah da Gmoandflechen – Tei vam Trubbeniwungsbloz Camp militaire de Canjuers. D'Gmoand kerd zum Regiónoin Naturbark Verdon.
Winfried Frey

Da Winfried Frey (* 24. Dezemba 1968 in Neiburg an da Donau) is a boarischa Volksschauspiela, Moderator und Autor. Er is bsondas bekannt worn für seine Aftritte im Theata, wia z. B. im Chiemgaua Volkstheata oda Peter Steiners Theaterstadl. Späta hot er außadem aa mehrare Rolln im Fernsehn übanumma.
Klosta Schlehdorf

As Klosta Schlehdorf is heit a Klosta vo de Missionsdominikanerinnen vo King William’s Town in Südafrika.
Es liegt unmittlbar am neadlichn Rand vo de boarischn Alpm am Kochlsee südlich vo Minga und wird vo etwa 60 Missionsdominikanerinnen gführt. Af'm Klostagelände gibts nebm am Gasthaus und am Klostalodn aa a Realschul für Madln. As Klosta ghert ois Exklavn zum Erzbistum Minga und Freising.
Brixlegg

Brixlegg is a Mårktgemeinde im Bezirk Kufstoa in Tiroi, Östarreich.
Geografie.
Lååg.
Brixlegg ligg im Untainntåi am Eigång vom Åipbåchtåi und is iwa die A12 Inntåiautobåhn iwa die Ånschlussstöön "Kramsach" arreichbår. Außadem håt Brixlegg a an Båhnhof, dea zuazeit umbaut wead.
Brixlegg is oini da ötestn Siedlungen vom Untainntåi.
Nåchbårgmoana.
Åipbåch, Kramsach, Rådföd, Råttnberg, Reith im Åipbåchtåi, Wüdschnau
Wiatschåft.
Da wichtigste Årweitgewa in Brixlegg (und in da Umgebung) san die "Montanwerke Brixlegg", die oanzige Kupfahittn Östarreichs. Weitare wichtige Årweitgewa wan da "Giesswein" (Textilindustrie) und "Silberquelle" (Minaralwåssa und Limonadn). Die Schweflquöön in Bad Mehrn wead fi Therapiezweck vawendet.
Sport.
In Brixlegg gibs an Skaterpark, bei dems mitn "Cradle" a Årt Håibkugl gibb, wo die Skateborder durch die Fliehkråft fåst kopfiwa fåhn kinan.
Gorkha (Bier)

Gorkha Bier is a Bier-Markn, de wo in Nepal vo da Gorkha Brewery Pvt. Ltd. braut werd. De Premium-Markn is 2006 eingfihrt worn und werd inzwischen ois Bierspezialität wejdweit exportiert. Da Alkoholghoit betrogt 5.5% per Vol. Da Nam leidt si vom Voik vo de Gurkha o.
De Gorkha Brewery ghert zua dänischen Carlsberg Brauerei und is 1989 ois Joint Venture zamm mit da nepalesischn Kheta Group in Mukundapur im Nawalparasi (Distrikt) gründet worn.
Tabernakel

A Tabernakel (hebräisch משכן, Mischkan, Residenz) is im Judntum a transportables Heulichtum (a heuligs Zöt bzw. a heulige Hittn), des wos des Voik Israel nochm Auszug aus Ägypten auf seine Waundarungen ständig mitgfiat hod. Es woa da Inbegriff fia den Präsenz vaum Heagod, bevua de Judn wieda sesshoft wuan san und Tempe baut haum. Des Tabernakel woa, vaafocht ausdrickt, a Oat vau transportabla Synagogn.
Des Wuat Tabernakel kummt ausm Lateinischn und is vom Wort "taberna" obgleit, des wos Hittn oda Wiatshaisl haast. Da Luther hod fias Tabernakel s Wuat "Stiftshittn" prägt.
Gschicht.
Des Zötheulichtum haum de Israelitn nochm Auszug aus Ägypten und de Wüstnwaundarungen bis zua Zeit vaum Kenig David ois Begegnungsstättn mitn Heagod gnutzt. Späda hod mas im Zentrum vau Israel, in Schilo, aufgstöd. Wiar da David Jerusalem vau de Jebusita eaobat ghobt hod, hod a des Tabernakel duathin bringan lossn. Nochhea is woascheinlich in zlegta Fuam im salomonischn Tempe aufghom wuan. Spädastns mid da Zastearung vaum Tempe is des Tabernakel vaschwundn gwen.
Aufbau.
Nochn Tanach woa des Tabernakel ca. 15 Meta (30 Ellen) laung, 5 Meta (10 Ellen) braad und 5 Meta hoch. De Konstruktion woa a Oat Fochweakraumen aus Akazienhoiz, des wos mid Goid iwazong woa. Iwan Fochweakraumen san vaschiedane Deckn ghängt woan. Aum Eingaung vaum Tabernakel san fümf goidane Sain gstaundn. Im Innan vau da Mischkan woa no a Bereich vaum "Ollaheuligstn" mid Deckn vaum "Heulign Bereich" otrennt.
Im Ollaheuligstn is de Bundeslodn gstaundn. Im heulign Bereich woan de goidanen Leichta, da goidane Raichaoitoa, da Schraubrodtisch und goidane Geräte. Des Ollaheuligste is nua amoi im Joa zum Jom Kippur vau de Priesta betretn woan.
Des Tabernakel (de heulige Hittn) woa vau an Vuahof umgem, dea wos ca. 250 Meta laung woa. Außen woa da Vuahof vau an 2,5 Meta (5 Ellen) hochn Zaun umgem, dea wos vau kupfanan Sain ghoidn wuan is. Im Vuahof hods an Oitoa fia Braunopfa gem und a kupfans Wossabeckn fia de Prista zum Händwoschn.
Vaoanigte Arabische Emirate

De Vaoanigtn Arabischn Emirate (), hand a Födarazion vo siem Emirate im Sidostn vo da Arabischn Hoibinsl in Sidwestasien. On da Gstod vom Persischn Goif gleng und mid am Zuagong zum Goif vo Oman, grenzds Land on Saudi-Arabien undn Oman. Es bstehd aus de Emirate: Abu Dhabi, Adschman, Dubai, Fudschaira, Ra’s al-Chaima, Schardscha und Umm al-Qaiwain.
De Haptstod vo de VAE is Abu Dhabi, ois zwoatgressde Stod vom Land (noch Dubai) aa a wichtigs Industrie- und Kuituazendrum.
Voa da Unobhängigkeit 1971 wand de VAE ois „Vadrogsgstod“ odara ois „Vadrogsstootn“ bekonnd, weng da Protektoratsvadräg, de de eihhoamischn Herrscha om 19. Joahundad midm Vaoanigtn Kinireich ogschlossn ghod hamd.
As politische System basiad af da Vafossung vo 1971. Da Islam is de offizieje Religion und Arabisch de offizieje Sproch.
De VAE hamd de sibtgressn Ejkvoakomma vo da Wejd, hand oane vo de am weidasdn entwickldn Voikswiaischoftn vom Nahn Ostn und oans vo de reichsdn Lända vo da Wejd mid am Pro-Kopf-Bruttoinlandsprodukt vo $ 54.607. S Land hod an relativ houa Human Development Index, am Wejdmoßstob afm Bloz 35. (Stond: 2009).
As Land is a Grindungsmitglied vom Goif-Kooperationsrod sowia a a Midgliedsstoot vo da Arabischn Liga, vo de Vaoantn Nationa, vo da Organisation vo da Islamischn Konferenz, vo da OPEC und vo da Wejdhandlsorganisation.
Goif-Kooperationsrod

Da Kooperationsrod vo de Arabischn Staatn vom Goif (), a ois Goif-Kooperationsrod bekannt, is a Staatnbund, vo sechs Staatn auf da Arabischn Hoibinsl. Grind won isa am 25. Mai anno 1981 z Abu Dhabi duach an Kuwait, Bahrain, Saudi-Arabien, Katar, de Vaeinigtn Arabischn Emirate und am Oman.
D Oaganisation strebt d Zammoabad vo eanane Mitglieda a da Außn- und Sichaheidspolidik sowa a d Föadarung vo da wiadschaftlichn und gsejschaftlichn Beziehung zwischn eana a. Auf 2005 hamds a Zollunion bschlossn, de is oba scha auf 2003 voazong won. Bis 2010 wa d Eifiarung vo arana gmeinsama Währung voagseng.
D Mitglieda hand zu am Beistand am Vateidungsfoi vapflicht. Da GCC undahoid a gemeinsame Vateidigungstruppn, de oba grod 5.000 Mana stoag is. Da GCC koobariad recht stoag mid de USA, zwecks am Schutz gengan Iran.
Fia d Eiropäische Union is d GCC-Region vo arana strategischn Bedeitung. Da GCC is da wichtigste Handlspartna vo da Union a da arabischn Wejd. Auf eam foind eba d Hejftn vom ganzn Handl mid arabische Staatn und um de 4 Brozent vo da Gsamtausfua vo da Eiropäische Union in Drittlända.
Oman

Da Oman (amtli: "Suidanat Oman", ) is a Land am Ostn vo da Arabischn Hoibinsl. De eba 4,4 Milliona Eihwohna (Stond: 2015) wohnand hauptsächle a da Stod. Eba 75 % vo da Bevejkarung hand islamische Ibaditen. As Suidanat is a absolute Monarchie und hod gleichzeitig a Vafassung. De vom Suidan ernenndn Minista und de zwoa nationaln Parlamente deand grod beratn.
As Land wiad seit 41 Jea vom absolutistischn Herrscha Sultan Qabus regiad. Seit am Ende Februa 2011 kimmds a da noadomanischn Hafnstod Suhar, a da Haptstod Maskat und am Sidn vom Land oiwei wieda zu Proteste.
Kuwait

As Emirat Kuwait (, deutsch auch: "Kuweit") is a Land in Voadaasien auf da Arabischn Hoibinsl. Grenzn duads am Noadn und am Westn an Irak (240 Kilomeda is da Grenzvalauf), am Siadn an Saudi-Arabien (222 Kilomeda) und am Ostn an Persischn Goif (499 Kilomeda).
Jemen

D Jemen () is a Land in Voadaasien, und ligt im Sidn vo da Arabischn Hoibinsl. S Land is etwa oanadhoib moi so grouß wia Deitschland, grenzn duads im Noadn an Saudi-Arabien, im Ostn an Oman, am Siadn an Goif vo Adn und ans Arabische Meer, im Westn ans Roude Meer. De Lända Dschibuti und Eritrea ling grod a boa Kilometa weg jenseits vom Roudn Meer. D Läng vo da Küstn is 2400 km; de Binnengrenzn san 1746 km lang. Zum Jemen ghdead a de 3800 km² grouße Inslgruppn Sokotra sowia aa a Haufa kloane Insln am Bab al-Mandab, am Roudn Meer und am Arabischn Meer.
Bundeslodn

De Bundeslodn, aa Bundeslade (hebräisch: אָרוֹן הָבְרִית "ʔārōn hāb’rīθ", neihebräisch: "Aron habrit"), woa a Truchn, de wos vaum Voik Israel ois Kuitgengstaund gnutzt wuan is.
Noch da Tora san do drin de Staatofen mit de Zehn Gebote gwen, de wos da Moses vaum Heagod kriagt hod. Nochn Auszug vau Ägypten is de Bundeslodn ständig mitgfiat wuan und beim Logan im Tabernakel aufgstöd gwen.
De Bundeslodn is heit a Symboi fian Bund vaum Heagod mitn Voik Israel (deshoib aa "Bundeslodn").
Noch da Tora woa de Bundeslodn a Truchn aus Akazienhoiz, de wos mit Goid iwazong woa. Auf da Truchn san zwa Cherubim ghuckt, de wos eanare Fligln iwa de Truchn ausbraadt haum. Aun da Truchn san aa no Trogeboikn montiat gwen.